สรุปภาวะตลาดต่างประเทศ ประจำวันที่ 1 ก.พ. 2565
สรุปภาวะตลาดต่างประเทศ ประจำวันที่ 1 ก.พ. 2565
2 ก.พ. 2565

ดัชนีดาวโจนส์ตลาดหุ้นนิวยอร์กปิดพุ่งขึ้นติดต่อกันเป็นวันที่ 3 ในวันอังคาร (1 ก.พ.) โดยได้ปัจจัยบวกจากแรงซื้อหุ้นกลุ่มพลังงานและกลุ่มธนาคาร ขณะที่นักลงทุนจับตาตัวเลขจ้างงานนอกภาคเกษตรของสหรัฐในวันศุกร์นี้ เพื่อประเมินทิศทางอัตราดอกเบี้ยของธนาคารกลางสหรัฐ (เฟด)
โดยดัชนีเฉลี่ยอุตสาหกรรมดาวโจนส์ปิดที่ 35,405.24 จุด เพิ่มขึ้น 273.38 จุด หรือ +0.78%, ดัชนี S&amp;P500 ปิดที่ 4,546.54 จุด เพิ่มขึ้น 30.99 จุด หรือ +0.69% และดัชนี Nasdaq ปิดที่ 14,346.00 จุด เพิ่มขึ้น 106.12 จุด หรือ + 0.75%
ตลาดหุ้นยุโรปปิดบวกในวันอังคาร (1 ก.พ.) โดยได้แรงหนุนจากการปรับตัวขึ้นของหุ้นเกือบทุกกลุ่ม และตลาดหุ้นสำคัญ ๆ ปิดตลาดในแดนบวก หลังนักลงทุนขานรับการเปิดเผยผลประกอบการที่แข็งแกร่งของบริษัทจดทะเบียนในยุโรป
ดัชนี Stoxx Europe 600 ปิดที่ 474.86 จุด เพิ่มขึ้น 5.98 จุด หรือ +1.28%
ดัชนี CAC-40 ตลาดหุ้นฝรั่งเศสปิดที่ 7,099.49 จุด เพิ่มขึ้น 100.29 จุด หรือ +1.43%, ดัชนี DAX ตลาดหุ้นเยอรมนีปิดที่ 15,619.39 จุด เพิ่มขึ้น 148.19 จุด หรือ +0.96% และดัชนี FTSE 100 ตลาดหุ้นลอนดอนปิดที่ 7,535.78 จุด เพิ่มขึ้น 71.41 จุด หรือ +0.96%
ตลาดหุ้นลอนดอนปิดบวกในวันอังคาร (1 ก.พ.) โดยได้แรงหนุนจากการปรับตัวขึ้นของหุ้นกลุ่มเหมืองแร่และกลุ่มธนาคาร หลังจากราคาโลหะและอัตราผลตอบแทนพันธบัตรปรับตัวขึ้นก่อนการประชุมนโยบายการเงินของธนาคารกลางอังกฤษ (BoE) ในวันพฤหัสบดีนี้
ดัชนี FTSE 100 ตลาดหุ้นลอนดอนปิดที่ 7,535.78 จุด เพิ่มขึ้น 71.41 จุด หรือ +0.96%
สัญญาน้ำมันดิบเวสต์เท็กซัส (WTI) ตลาดนิวยอร์กปิดบวกในวันอังคาร (1 ก.พ.) โดยตลาดยังคงได้แรงหนุนจากสถานการณ์ตึงเครียดทางการเมืองระหว่างประเทศ ขณะที่นักลงทุนจับตาการประชุมของกลุ่มประเทศผู้ส่งออกน้ำมัน (โอเปก) และชาติพันธมิตร หรือโอเปกพลัส ในวันนี้
ทั้งนี้ สัญญาน้ำมันดิบ WTI ส่งมอบเดือนมี.ค. เพิ่มขึ้น 5 เซนต์ หรือ 0.1% ปิดที่ 88.20 ดอลลาร์/บาร์เรล
ส่วนสัญญาน้ำมันดิบเบรนท์ (BRENT) ส่งมอบเดือนเม.ย. ลดลง 10 เซนต์ หรือ 0.1% ปิดที่ 89.16 ดอลลาร์/บาร์เรล
สัญญาทองคำตลาดนิวยอร์กปิดบวกติดต่อกันเป็นวันที่ 2 ในวันอังคาร (1 ม.ค.) โดยราคาทองดีดตัวขึ้นเหนือระดับ 1,800 ดอลลาร์ได้อีกครั้ง เนื่องจากสถานการณ์ตึงเครียดในยูเครนยังเป็นปัจจัยหนุนแรงซื้อทองคำในฐานะสินทรัพย์ที่ปลอดภัย
ทั้งนี้ สัญญาทองคำตลาด COMEX (Commodity Exchange) ส่งมอบเดือนเม.ย. เพิ่มขึ้น 5.10 ดอลลาร์ หรือ 0.3% ปิดที่ 1,801.50 ดอลลาร์/ออนซ์
สัญญาโลหะเงินส่งมอบเดือนมี.ค. เพิ่มขึ้น 20 เซนต์ หรือ 0.9% ปิดที่ 22.595 ดอลลาร์/ออนซ์
สัญญาพลาตินัมส่งมอบเดือนเม.ย. เพิ่มขึ้น 2.4 ดอลลาร์ หรือ 0.2% ปิดที่ 1,023.20 ดอลลาร์/ออนซ์
สัญญาพัลลาเดียมส่งมอบเดือนมี.ค. ลดลง 9.30 ดอลลาร์ หรือ 0.4% ปิดที่ 2,346.50 ดอลลาร์/ออนซ์
ดอลลาร์สหรัฐอ่อนค่าลงเมื่อเทียบกับสกุลเงินหลักๆ ในการซื้อขายที่ตลาดปริวรรตเงินตรานิวยอร์กในวันอังคาร (1 ก.พ.)  ขณะที่นักลงทุนจับตาการประชุมนโยบายการเงินของธนาคารกลางอังกฤษ (BoE) และธนาคารกลางยุโรป (ECB) ในวันพฤหัสบดี รวมทั้งตัวเลขจ้างงานนอกภาคเกษตรของสหรัฐในวันศุกร์นี้
ดัชนีดอลลาร์ ซึ่งเป็นดัชนีวัดความเคลื่อนไหวของดอลลาร์เมื่อเทียบกับสกุลเงินหลัก 6 สกุลในตะกร้าเงิน ลดลง 0.28% แตะที่ 96.27 เมื่อคืนนี้